sijnen wijve tontfangen ter stont nae dat de voirs quijtsceldinghe vand
leenen van heyst en van attenhove en anden dair aff dat roelof voirs
beghen sal desgelijcx vander voirs perssen en wijngarden voir hoff en
heere gedaen sullen sijn Item oft namaels enige erfgoede oft vpande
renten meer dan voirs staen bevonden wordden bijden voirs roelofve
en sijnen yersten wijve vercreghen dair aff blijft de voirs jouffr
mgriete sijn dochter op hue beloop van rechte om die en egheen
ande nae huers vaders doot te moghen eysschen en aenveerden Item
en midts desen sullen de voirs wellem zijn wijf en hue sone te vrede
moeten sijn sonder dat zij nae des voirs roelofs oft zijns naewijfs doot
enichsins gericht sullen wesen in enighe goede van wat natuen die
zijn die de voirs roeloff heeft oft vcrigen sal Ende dair af quijtschel
dinghe doen tallen tijden als zij des vsocht sullen sijn Item dat de
voirs willem noch sijn wijf de voirs bewijsde oft gecochte goede oft
renten van driehondert peters erflijck en te live niet vercoepen
nocht belasten en sullen moeghen mair dat die huen voirs sone
nae huer beyde doot bliven en toecomen zullen En oft enich
van dien afgequijt wordden oft dat willeme en sijnen wijve geliefde
de voirs huyse te vcoopen oft terve uut te gheven om dmeeste proffijt
dat die peninnghen dair aff opten wissel te loeven gesedt zullen
wordden tot dat die aen erfrinten van gelijcker natuen sullen
wordden gheleeght Ende oft ghebuerde des oft godwelt meten sal
dat de voirs wellem zijn huysvrouwe bij hem niet en behielde oft
hue niet en dade van des hue nae huer gelegent h behoefde
van cledinghen en anders dat hij sculdich wae te doen alsoe dat
zij reden hadde van hem te vertrecken dat in dien ghevalle de
voirs rinten der selv jouffr mgrieten volghen sullen ombelet
vanden selven willem Item oft gheviele dat de voirs willem oft
jouffr mgriete zijn wijf aflivich wordde en hue sone leven wae
dat de selve sone in dien gevalle hebben soude tderdeel vand voirs
renten zoe vre hij bij rade van sijnen vrienden te houwelijcke toghe
oft elders dan bij zijnen vader oft moeder hem eerlijck ende wale
regende woenen woude en anders niet om hem dair mede te mogen
ontdragen zonder dat derdendeel nochtan enichsins te moegen